ארגון הבריגדה נגד ראשי ירושלים: "הקבוצה מנוהלת כמאפיה"
ארגון 'הבריגדה' נגד ראשי ירושלים: "הקבוצה מנוהלת כמאפיה"
למרות הניצחון על נפטונאס והעלייה לליגת האלופות של פיב"א, לאוהדי הקבוצה נמאס: "סופגים רדיפה אובססיבית, הגענו לצומת דרכים. אם זה יימשך – לא נוכל לתפקד יותר כארגון"
הפועל ירושלים העפילה אתמול (רביעי) לרבע גמר ליגת האלופות אחרי 64:84 קליל על נפטונאס בדרך לניצחון כפול על הליטאים ותפגוש בשלב הבא את טנריפה הספרדית. המשחק הראשון בין השתיים ייערך ב-26 במרץ. למרות כל השמחה והניצחון עדיין לא שקט בגזרת אוהדי ה"בריגדה" שפירסמו פוסט זועם בפייסבוק.
"אחרי 13 שנים בהם אנחנו תומכים בהפועל ירושלים כארגון אוהדים, ולאחר שבשנים האחרונות אנחנו סופגים רדיפה אובססיבית כלפינו, הארגון מגיע לצומת דרכים", נכתב בפוסט. "מאז מקרה ולנסיה, הארגון סומן כמטרה בעיניי ההנהלה. התחיל סוג של קמפיין מצד המועדון להשמצת והחרבת הארגון וחבריו. עד לפני שנתיים נחשבנו לקהל הכי חם ותומך בספורט הישראלי. היום, לאחר שנתיים של קמפיין תקשורתי נגד הקהל, שקרים והשמצות מידי שבוע - פתאום אנחנו 'קהל אלים ומסית', ה'אויב מספר 1 של הפועל ירושלים' ועוד הכפשות שאין כל קשר בינם לבין המציאות".
"למסע השקרים בתקשורת מתלווה רדיפה פלילית. לאחר תקופה ארוכה מאוד בה לא שכרה ולא נדרשה לשכור שוטרים למשחקים בארנה ואלו לא הגיעו כלל - הקבוצה החלה לשכור כוח אבטחה נוסף וכוח שיטור במשחקי בית וזאת כדי שאלו יוכלו לבצע מעצרים של חברי הארגון. בחודש האחרון משום מקום וללא הצדקה או התראה מוקדמת בוצעו ניסיונות למעצרים ומעצרים של יותר מעשרה מחברי הארגון ללא סיבה מוצדקת, תוך שימוש נרחב באלימות קשה, גם כלפי נערים ונשים. הוחרמו שלטי פריסה ובאנרים המותרים בחוק ומגובים בחופש הביטוי בתירוץ שהם 'לא מתאימים ליציעי כדורסל'".
"אנחנו לא עבריינים. אנחנו בסה"כ אוהדים של הפועל ירושלים שרוצים בטובת המועדון. הפועל שלנו להרגשתנו מנוהלת כמאפיה שמזכירה את שנות ה-90 במכבי, וההנהלה שלנו לא תהסס להרוס לאוהדים המסורים ביותר שלה את החיים בכל דרך שקיימת. הארגון שלנו ב-13 שנות קיומו היה הפנים של אוהדי הפועל ירושלים והיה גאה לעשות הכל כדי שנהיה הקהל הכי טוב במדינה. תמיד חרטנו על דגלנו להיות נגד אלימות, נגד גזענות, הומופוביה וסקסיזם, נגד שחיתות בכלל ובספורט בפרט. זאת הסיבה שלא ניתן לאף אחד להשתיק אותנו, לא ניתן לאף אחד להכתיב לנו איך להתבטא ומתי, לא נתנהג לפי הגחמות של המינהלת והאיגוד והמאפיה של שימון, ואנחנו גם לא נהיה המקהלה הפרטית של ההנהלה שלנו - הם לא יחליטו מה נשיר".
הבלתי נסבלת כלפי הארגון תמשיך, לא נוכל יותר לתפקד כארגון האוהדים של הפועל ירושלים בכדורסל".